Document ID: 31993R0298

ΚΑΝΟΝΙΣΜΟΣ (ΕΟΚ) αριθ. 298/93 ΤΗΣ ΕΠΙΤΡΟΠΗΣ της 10ης Φεβρουαρίου 1993 για την αποδέσμευση των εγγυήσεων που κατατίθενται για τις αιτήσεις ενίσχυσης στην ιδιωτική αποθεματοποίηση και για τη χορήγηση της ενίσχυσης αυτής, η οποία προβλέπεται από τον κανονισμό (ΕΟΚ) αριθ. 3062/92
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1249/89 (2), και ιδίως το άρθρο 20,
Εκτιμώντας:
ότι, λόγω της εμφάνισης της φυσαλιδώδους ασθενείας των χοίρων σε μια περιοχή παραγωγής των Κάτω Χωρών, θεσπίστηκαν έκτακτα μέτρα στήριξης της αγοράς του χοιρείου κρέατος γι' αυτό το κράτος μέλος με τον κανονισμό (ΕΟΚ) αριθ. 3062/92 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3460/92 (4) 7 ότι έπρεπε να αυξηθεί το ποσό της ενίσχυσης που αρχικώς είχε προβλεφθεί από τον εν λόγω κανονισμό για να διασφαλιστεί η αποτελεσματικότητα του μέτρου με μαζική συμμετοχή των παραγωγών και των εμπορευομένων θεσπίζοντας τον κανονισμό (ΕΟΚ) αριθ. 3252/92 της Επιτροπής (5) 7 ότι πολύ περιορισμένος αριθμός εμπορευομένων δεν μπόρεσαν να τηρήσουν τις συμβατικές τους υποχρεώσεις λόγω της απροθυμίας των παραγωγών να πουλήσουν το χοιρινό κρέας που προερχόταν από την άμεσα μολυσμένη ζώνη, κατά τη διάρκεια της προβλεπομένης περιόδου, δεδομένης της δυνατότητας άρσης των περιοριστικών μέτρων που εισήχθησαν από την οδηγία 92/478/ΕΟΚ της Επιτροπής (6) 7 ότι είναι σκόπιμο να μην εφαρμοστούν οι κανόνες που κανονικά εφαρμόζονται σε μια τέτοια κατάσταση, οι οποίοι προβλέπονται από τον κανονισμό (ΕΟΚ) αριθ. 3444/90 της Επιτροπής της 27ης Νοεμβρίου 1990 περί λεπτομερειών εφαρμογής της χορηγήσεως των ενισχύσεων στην ιδιωτική αποθεματοποίηση του χοιρείου κρέατος (7), για να αποφευχθεί να τιμωρηθούν οι εμπορευόμενοι κατά τρόπο δυσανάλογο, έχοντας υπόψη τις όλως εξαιρετικές περιστάσεις που προαναφέρθηκαν 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι εγγυήσεις που κατατέθηκαν για τη χορήγηση αιτήσεων ενίσχυσης στην ιδιωτική αποθεματοποίηση που προβλέπονται από τον κανονισμό (ΕΟΚ) αριθ. 3062/92 για τη σύναψη των συμβάσεων ιδιωτικής αποθεματοποίησης των οποίων δεν ήταν δυνατόν να τηρηθεί η πρωτογενής απαίτηση κατά την έννοια του άρθρου 5 του κανονισμού (ΕΟΚ) αριθ. 3444/90, αποδεσμεύονται για τις ποσότητες που δεν μπόρεσαν πραγματικά να αποθεματοποιηθούν.
Άρθρο 2
Κατά παρέκκλιση από το άρθρο 6 του κανονισμού (ΕΟΚ) αριθ. 3444/90, εάν η πραγματικώς αποθεματοποιηθείσα ποσότητα κατά τη διάρκεια της περιόδου της συμβατικής αποθεματοποίησης είναι μικρότερη από τη συμβατική ποσότητα, η ενίσχυση καταβάλλεται για την πραγματικώς αποθεματοποιηθείσα ποσότητα.
Άρθρο 3
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Φεβρουαρίου 1993.

Labels: 3
18
17
6